text: Rollespil som konfirmationsforberedelse
  29 marts 2017 kl. 16.20
  Forår er lig med konfirmander i nystrøgne skjorter og hvide kjoler. Men onsdag var 600 kommende konfirmander noget anderledes rustikt klædt på, da konfirmationsforberedelserne rykkede ud i det blå ved Bramming. 
  Lige om lidt vrimler det med unge mennesker i hvidklædte skjorter og fine kjoler. Konfirmationstiden er over os. Men onsdag var omkring 600 kommende konfirmander noget anderledes klædt på.
  Signe Laugesen, 7. klasse, Vejen: "Det er sjovt, og  jeg synes at det er udfordrende og spændende"
  Rollespil er nemlig blevet en populær fortællemåde om kirkens budskab. Og her i 500-året for Martin Luthers opgør med den katolske kirke, hvad er så mere oplagt end at sende konfirmanderne tilbage til reformation, skærsild og aflad?
  Signe Laugesen og hendes klasse fra Grønvangsskolen i Vejen er i gang med konfirmationsforberedelse og skal finde Luthers nøgle.
  - Det er sjovt, og  jeg synes at det er udfordrende og spændende, siger Signe Laugesen, der går i 7. klasse i Vejen.
  I dag og i morgen skal Signe og 1200 andre kommende konfirmander fra Ribe, Esbjerg, Vejen, Rødding, Varde og Bramming lære om Luther og tiden omkring Reformationen, som fandt sted for 500 år siden gennem et tre timer langt rollespil, hvor jagten på Luthers nøgle er hovedelementet.
  Erling Kristensen, præst, Rødding og Øster Lindet: "Det er en anskuelig måde, og ikke kun på en boglig måde, som fortæller nogle hovedpointer hos Luther og i reformationen i det hele taget. Det gør den på en god måde, så alle kan være med"
  Det er en række lokale præster, der synes rollespillet er et godt supplement til den almindelige konfirmandundervisning:
  - Det er en anskuelig måde, og ikke kun på en boglig måde, som anskueliggør nogle hovedpointer hos luther og i reformationen i det hele taget, og det synes jeg er godt. Det gør den på en god måde, så alle kan være med, siger Erling Kristensen ,der er præst i Rødding og Øster Lindet.
  I jagten på Luthers nøgle skal konfirmanderne blandt andet omkring djævlen og skærsilden, hvor de taber to sjæle i et spil med djævelen, og bagefter må de købe et afladsbrev hos den katolske kirke som jo har nøglen, der kan låse op til himmlen og sjælens frelse. Noget ikke alle konfirmaderne synes er lige smart.
  - Joo… man betalte sig jo frem, og det synes jeg ikke så godt om faktisk, slutter Signe Laugsen.
  